google/wiki40b huggingface dataset:
नरवाना

भौगोलिक स्थिति

नरवाना 29.616667 ° उत्तर 76.116667 ° ई [1] में स्थित है। औसत ऊंचाई 213 मीटर (702 फीट) है।

जनसांख्यिकी

भारत की 2011 जनगणना में नरवाना की आबादी 50,435 थी। पुरुषों और महिलाओं की जनसंख्या 23,362 से 27,073. नरवाना की एक औसत साक्षरता दर 77.22% है, जो 74.04% के राष्ट्रीय औसत से अधिक है।

आवागमन

नरवाना अच्छी तरह से रेल और सड़क नेटवर्क के साथ जुड़ा हुआ है। 
सड़क नेटवर्क पर यह राष्ट्रीय राजमार्ग 65 द्वारा राज्य की राजधानी चंडीगढ़ तथा प्रमुख नगरों हिसार, सिरसा, कैथल आदि से जुड़ा है। राष्ट्रीय राजमार्ग 71 द्वारा यह देश की राजधानी दिल्ली, हरियाणा के प्रमुख नगरों रोहतक, जींद व पंजाब के प्रमुख नगरों लुधियाना, संगरुर आदि से जुड़ा हुआ है। 
रेल मार्ग पर यह सीधा दिल्ली से जुड़ा है तथा दिल्ली जाखल मार्ग पर स्थित है। दिल्ली, लुधियाना, बठिण्डा (भटिण्डा)  के लिये यहां से ट्रेन मिलती हैं। कुरुक्षेत्र के लिये एक अलग रूट है जो कैथल आदि से होकर निकलता है।

राजनीति

ओम प्रकाश चौटाला, रणदीप सुरजेवाला

इतिहास

--
बनी हैरथ

बनी हैरथ सऊदी अरब में ताइफ के आसपास रहने वाले अदानी अरब जनजातियों में से एक है। जनजाति क्षेत्र के सबसे बड़े जनजातियों में से एक है और सऊदी अरब में ताइफ और अल कुनफुधाह के बीच का क्षेत्रफल रखती है।
थिओडर रूसो

पियर इतीने थिओडर रूसो (Pierre Étienne Théodore Rousseau ; 1812-1867) बार्बिज़न शैली का फ्रांस का चित्रकार था।

परिचय

थिओडर रूसो का जन्म पेरिस मे एक दर्जी के परिवार में हुआ। दृश्य चितेरा चार्ल्स रिमांड और गुइलालेथिएर के मार्गदर्शन में उसने सोलह वर्ष की उम्र में ही कलाशिक्षा पूरी कर ली। फ्रांस में जगह जगह के प्राकृतिक दृश्यों को चित्रित करने के अध्ययन से उसने परिश्रमपूर्वक अपनी शैली का निर्माण किया। सन् १८३० में उसने मौलिक चित्रशैली के कलाकारों के कष्टों में हिस्सा बँटाया। रूढ़िवादी चित्रकारों ने पेरिस कलाप्रदर्शनी में इसके भाग भाग लेने का विरोध किया। सन् १८३१ और १८३४ में उसकी साधारण कृतियों को प्रदर्शनी में रखा गया था लेकिन सन् १८३६ में 'ला देस्कैते दे वाचे' नामक महान कलाकृति प्रदर्शनी के लिए अस्वीकृत कर दी गई। इस अपमान के कारण उसने प्रदर्शन में सन् १८४८ तक भाग लेना अस्वीकार कर दिया।
अपने ही देश में कलाक्षेत्र से बाहर रहकर रूसो ने जो कलानिर्मिति की वह बहुत ऊँची साबित हुई। 'दि चेस्टनट एवेन्यू', 'दि मार्श इन दि लैंड्स', 'होर फ्रास्ट' आदि इन दिनों की कृतियाँ हैं। सन् १८५१ की प्रदर्शनी में उसका सर्वोत्तम चित्र 'दि ऍज ऑव दि फॉरेस्ट' (जंगल की सीमा) प्रदर्शित हुअ। इसी शीर्षक के समान दूसरा एक चित्र वेलेस कलेक्शन में रखा है। रूसो अबतक बारिबिज़ान में कभी कभी आकर रहता था। लेकिन अब उसने जंगल के इसी गाँव में अपना निवासस्थान बनाया। सन् १८५५ में रूसो के बीस साल में बनाए गए अस्वीकृत चित्र इकट्ठे कर एक प्रदर्शनी आयोजित किए गए। फिर भी उसका संघर्ष चलता रहा और स्वास्थ्य गिरता गया। सन् १८६७ की प्रदर्शनी का वह फाईन आर्ट ज्यूरी में अध्यक्ष चुना गया।
रूसो के चित्र हमेशा ही गंभीर रहे, इसका कारण उसका उदासीन जीवन भी हो सकता है। कई जलरंग की कृतियाँ, रेखाचित्रण और स्याही से बनी कृतियाँ देखने पर कोई भी जान सकता है कि वह हमेशा ही नए अनुसंधानों या अन्वेषणों के पीछे लगा रहा। वेलेस और लोवरी में उसकी कृतियों का अच्छा संग्रह है। विक्टोरिया म्यूजियम में भी कुछ लघुकृतियाँ रखी हैं।
डंगरिया कन्ध

डंगरिआ कन्ध नियमगिरि क्षेत्र की निवासी एक जनजाति है। नियमगिरि, ओड़ीसा के दक्षिण-पश्चिम भाग में स्थित रायगढ़ जिले में स्थित है। डंगरिआ जनजाति अपनी सादगी एवं शांतिप्रियता के लिये प्रसिद्ध है। ये लोग उद्यानिकी एवं झूमकृषि करते हैं।
कालिदास अकादमी, उज्जैन

कालिदास अकादमी संस्कृति विभाग मध्यप्रदेश शासन के सहयोग से उज्जैन में सन् 1978 में स्थापित हुई।महाकवि कालिदास ने नाम पर बनी यह अकादमी शास्त्रीय साहित्य, शास्त्रीय रंगमंच एवं विभिन्न कला-परम्पराओं के गहन अध्ययन, शोध, अनुशीलन, प्रकाशन एवं प्रयोग के सक्रिय केन्द्र के रूप में कार्यरत है।संस्कृत अकादमी का भी इसमें विलय हो चुका है।
विरल्मिन्द

बच्च्पन

वोह सेनगुनुरु गओ मे जनम लिया और वेल्लला जाति से था।
राठी गोवंश

राठी गोवंश राजस्थान के उत्तर-पश्चिमी भागों ( गंगानगर, बीकानेर और जैसलमेर) में पाए जाते हैं। इस नस्ल की गाय अत्यधिक दूध देने के लिये प्रसिद्ध है। गुजरात राज्य में भी राठी गाय बहुत पाली जाती है।
वयस्क राठी गाय का वजन लगभग 280 - 300 किलोग्राम और बैल का 350-350 किलोग्राम होता है। राठी पशु की त्वचा भूरा व सफेद या काला व सफेद रंगों का मिश्रण होती है और अत्यन्त आकर्षक लगती है।
भारतीय गायों में राठी नस्ल एक महत्वपूर्ण दुधारू नस्ल है। यह गाय प्रतिदन 8 - 12 लीटर दूध देती है। कहीं–कहीं इसे 18 लीटर तक दूध देते हुए देखा गया है। राठी नस्ल के बैल बहुत मेहनती होते हैं। इस नस्ल के बैल गरम मौसम में भी लगातार 10 घंटे तक काम करतें हैं। ये रेगिस्तान में भरी-भरकम सामान खींचकर चल सकतें हैं। यह गाय भारत के किसी भी क्षेत्र में रह लेती है।
ललिता कुमारमंगलम

ललिता कुमारमंगलम भारत के राष्ट्रीय महिला आयोग (एनसीडब्ल्यू) की अध्यक्ष हैं।
चिकित्सा विधिक

चिकित्सा-विधिक शरीर पर लगे चोट की, किसी कानूनी मामले में, चिकित्सा विशेषज्ञ द्वारा परीक्षण किए जाने की स्थिति है। जब किसी चोट या बीमारी का कारण कानूनी तौर पर पता लगाना जरूरी होता है, तो उस बीमारी या चोट के मामले को चिकित्सा-विधिक समझा जाता है।
यह पूरी तरह से चिकित्सक कि जिम्मेदारी होती है कि सबसे पहले वह मामला दर्ज़ करे। चिकित्सा अधिकारी कों अपने खुद के निर्णय बनाने होते हैं।
राबूपुरा

विवरण

राबूपुरा दिल्ली से 80 किलोमीटर दूर है। यह जेवर विधानसभा क्षेत्र में आता है। यह काफी प्राचीन क़स्बा है, यहाँ प्रसिद्ध संत उड़िया बाबा जी और हरी बाबा जी भी पधारे थे। कस्बे के बुजुर्ग बताते हैं कि उड़िया बाबा और हरि बाबा को हनुमान मंदिर से व्यापारियों ने कपड़े के थान बिछाकर अंदर पुलिस चौकी तक स्वागत किया था उन्हीं की प्रेरणा से पुरानी पुलिस चौौकी में आज भी अखंड रामायण का पाठ होता है यहां मुख्य द्वार पर हनुमान जी का विशाल मंदिर है। अब यहाँ 3 इंटरकॉलेज और 6 राष्ट्रीय बैंक भी खुल गए है। इस क़स्बा के यमुना एक्सप्रेसवे के काफी नजदीक होने के बाबजूद यहाँ अभी तक पब्लिक ट्रांसपोर्ट का बहुत अभाव है। जेवर विधानसभा के विधायक धीरेन्दर सिंह यहाँ के पैतृक निवासी है। यहाँ बंदरो का बहुत आतंक छाया हुआ है। आसपास के 25 से भी अधिक गांव यहाँ से जुड़े है। यहाँ एक अच्छी मार्किट भी है। यहाँ से 5 किलोमीटर दूर भाईपुर ब्रह्मनन में प्रसिद्ध भोले बाबा का मंदिर है, जहा दोनों शिवरात्रियों को लाखो कावरिया कांवड़ लेकर आते है। चामुंडा देवी यहाँ की कुल देवी है। इस क़स्बे की यातायात सेवा बढ़िया करने की जरूरत है।
मनीष मुंदड़ा

जीवन परिचय

मनीष का जन्म बिहार(अब झारखण्ड) के देवघर जिले में हुआ था। मनीष का बचपन बेहद चुनौतीपूर्ण स्थितियों में गरीबी में बीता। मनीष को अपनी पढ़ाई पूरी करने के साथ-साथ जीतोड़ मेहनत कर धनोपार्जन भी करना पड़ा। मनीष ने देवघर में शुरुआती शिक्षा प्राप्त करने के बाद जोधपुर विश्वविद्यालय से एमबीए किया।मुंदड़ा ने दसवीं कक्षा तक कभी भी नियमित रूप से कक्षा में उपस्थित होकर शिक्षा नहीं ग्रहण की। सड़क की पटरी पर शीतल पेय बेचने और उससे अपने परिवार के गुजारे में मदद की रकम अर्जित करने के बाद ही वो छठे छमासे कक्षा में उपस्थित हो पाते थे। इस रूप में उन्होंने तकरीबन स्वाध्याय से ही शिक्षा ग्रहण की। मुंदड़ा के जीवन में मुसीबतों ने पग-पग पर परीक्षा ली। कठिन परिश्रम के बावजूद मनीष को आर्थिक विपत्ति से पार पाने के लिए अपनी मां का आखिरी बचा जेवर भी गिरवी रखना पड़ा। लेकिन इसके बाद मनीष ने जीवन में तमाम चुनौतियों का सामना करते  हुए 19 साल की उम्र में घर छोड़ दिया और जोधपुर से एमबीए की डिग्री हासिल करने के बाद आदित्य बिड़ला समूह में नौकरी शुरू कर दी। लेकिन मनीष का मन फिल्मों में बसता था। पहले उन्होंने सोचा कि मुंबई जाकर फिल्म निर्माण के लिए संघर्ष करें। लेकिन बाद में उन्होंने मेहनत से पूंजी इकट्ठा करने के बाद इस काम में हाथ लगाने का निर्णय किया।
ऐन. वलरमठी

प्रारंभिक जीवन

उनका जन्म अलियुर, तमिलनाडु में हुआ और निर्मला लड़कियों के उच्चतर माध्यमिक स्कूल से शिक्षा हासिल की। उन्होंने अपनी इंजीनियरिंग की डिग्री सरकारी तकनीकी कॉलेज, कोयंबटूर से की और परास्नातक, इलेक्ट्रॉनिक्स और संचार में अन्ना विश्वविद्यालय से की। 

कैरियर

वह इसरो के साथ 1984 से काम कर रही हैं बहुत सी परियोजनाओं जैसे कि- इन्सैट 2A, आईआरएस आईसी, आईआरएस आईडी, टीईएस में शामिल रही हैं। वह भारत के पहले स्वदेश विकसित रडार इमेजिंग उप
रिसैट -1 की परियोजना निर्देशक थीं, जो सफलतापूर्वक 2012 में लांच किया गया था।  भारतीय अंतरिक्ष अनुसंधान संगठन (इसरो) में वह टी. के. अनुराधा, परियोजना निर्देशक जीसैट-12-2011 के बाद किसी प्रतिष्ठित परियोजना का निर्देशन करने वाली दूसरी महिला हैं।
निवाड़ी ज़िला

विवरण

निवाड़ी ज़िले का क्षेत्र टीकमगढ़ ज़िले का भाग हुआ करता था और 1 अक्टूबर 2018 को इसे अलग कर एक नए ज़िले में गठित किया गया। यह राज्य का 52वाँ ज़िला बना।  इस जिले के अंतर्गत पृथ्वीपुर तहसील की 56 पंचायतें, निवाड़ी की 54 पंचायतें, ओरछा की 17 पंचायतें शामिल की गई। इस प्रकार यहां कुल 127 ग्राम पंचायतें शामिल की गई हैं। जनसंख्या और क्षेत्रफल दोनों के आधार पर यह मध्य प्रदेश का सबसे छोटा ज़िला है। निवाड़ी जिले के पहले कलेक्टर श्री अक्षय सिंह होंगे तथा पहले पुलिस अधीक्षक मुकेश श्रीवास्तव होंगे। इस जिले से बेतवा नदी होकर गुजरती है,जिसके किनारे ओरछा नगर बसा है। निवाड़ी से राष्ट्रीय राजमार्ग 39 व राष्ट्रीय राजमार्ग 44 और राष्ट्रीय राजमार्ग 539 गुजरता है।   निवाडी का एरिया 1318 वग॔ किलोमीटर है। निवाड़ी वर्तमान में मध्य प्रदेश का सबसे छोटा जिला  है। निमाडी का व्हीकल कोड MP71 है।
उद्भट

उद्भट अलंकार संप्रदाय (संस्कृत) में भामह और दंडी के परवर्ती प्रधान प्रतिनिधि आचार्य थे। कल्हणकृत राजतरंगिणी के अनुसार ये कश्मीर के शासक जयापीड की विद्वत्परिषद् के सभापति थे और इनका वेतन प्रति एक लक्ष दीनार (स्वर्णमुद्रा) था। इतिहासकारों ने जयापीड का शासनकाल सन् ७७९-८१३ ई. माना है। उद्भट जयापीड के शासनकाल के प्रथम चरण में रख जा सकते हैं क्योंकि मान्यता है कि जयापीड ने अपने शासन के अंतिम चरण में प्रजा को पर्याप्त उत्पीड़ित किया था। इससे क्षुब्ध हो ब्राह्मणों ने उसका बहिष्कार कर दिया था। अतएव उद्भट का समय ईसवी सन् की आठवीं शताब्दी में ही संभव हो सकता है।
उद्भट ने 'काव्यलंकारसारसंग्रह' नामक ग्रंथ की रचना की थी। यह ग्रंथ अप्राप्य था किंतु डॉ॰ वूलर ने इसकी लघुवृत्तियुक्त एक प्रति जैसलमेर में खोज निकाली थी। उक्त ग्रंथ छह वर्गों में विभक्त है, इसकी ७५ कारिकाओं में ४१ अलंकारों का निरूपण है और ९५ पद्यों में उदाहरण हैं जो उद्भट ने स्वरचित 'कुमारसंभव' काव्य से प्रस्तुत किए हैं। उक्त संख्या बांबे संस्कृत सीरीज़ द्वारा प्रकाशित संस्करण के अनुसार है जब कि निर्णय सागर प्रेस के संस्करण में ७९ कारिकाओं में लक्षण तथा १०० में उदाहरण हैं। इनके एक अन्य ग्रंथ 'भामह विवरण' के भी उल्लेख प्रतिहारेंदुराजकृत 'काव्यालंकारसारसंग्रह' की लघुवृत्ति तथा अभिनवगुप्ताचार्य के 'ध्वन्यालोकलोचन' में मिलते हैं।
उद्भट ने अलंकारों का क्रम और उनके वर्ग भामह के काव्यालंकार के अनुरूप रखे हैं और प्राय: संख्या भी वही दी है। भामह द्वारा निरूपति ३९ अलंकारों में से इन्होंने आशी, उत्प्रेक्षावयव, उपमारूपक और यमक इत्यादि चार अलंकारों को छोड़ दिया है तथा पुनरुक्तवदाभास, छेकानुप्रास, लाटानुप्रास, काव्यहेतु, प्रतिवस्तूपमा, दृष्टांत और संकर, इन छह नवीन अलंकारों को लिया है। इतना ही नहीं, उक्त छह अलंकारों में पुनरुक्तवदाभास, काव्यहेतु तथा दृष्टांत तो सर्वप्रथम उद्भट द्वारा ही आविष्कृत हैं, क्योंकि पूर्ववर्ती भामह, दंडी आदि आचार्यों में से किसी ने भी इनका उल्लेख नहीं किया है। अनुप्रास, उत्प्रेक्षा, रसवत् और भाविक के अतिरिक्त और भी १२ अलंकारों के लक्षण इन्होंने भामह के अनुसार ही दिए हैं।
सूर्य मंदिर - अरसावल्ली

ऐतिहासिक विशेषताएं

इस मंदिर का निर्माण इस तरह किया गया है ताकि प्रातः काल सूर्य की किरणे भगवान के चरणो में साल में दो बार (मार्च और सितम्बर ) में पड़े। यह किरणे ५ मुख्य द्वारो से होकर देव के चरणो तक पहुंचती हैं।
२९६३ ईसा पूर्व

२९६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारतीय विज्ञान कांग्रेस

भारतीय विज्ञान कांग्रेस या 'भारतीय विज्ञान कांग्रेस संघ' (Indian Science Congress Association / ISCA) भारतीय वैज्ञानिकों की शीर्ष संस्था है। इसकी स्थापना सन् १९१४ में हुई थी। प्रतिवर्ष जनवरी के प्रथम सप्ताह में इसका सम्मेलन होता है। इसकी स्थापना का उद्देश्य भारत में विज्ञान को बढ़ावा देने के लिये किया गया था।
बिजली घर

विद्युत शक्ति के औद्योगिक स्तर पर उत्पादन के लिए निर्मित संयन्त्र को बिजली घर या विद्युत केन्द्र (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में  एक या अधिक विद्युत जनित्र होते हैं।  विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।
जगदीश एन. भगवती

प्रारंभिक वर्ष और निजी जीवन

भगवती का जन्म मुंबई में 1934 में एक गुजराती परिवार में हुआ। उन्होंने सिडेनहेम कॉलेज, [[मुम्बई|मुंबई]] से स्नातक की उपाधि प्राप्त की. इसके बाद वे "सीनियर दर्जे" के साथ अर्थशास्त्र में दो साल का बीए (BA) का कोर्स करने के लिए कैम्ब्रिज चले गए (जैसा कि उनके सहयोगी और नोबल पुरस्कार विजेता अमर्त्य सेन ने ट्रिनिटी कॉलेज में किया), जहां वे सेंट जोन्स कॉलेज, कैम्ब्रिज के एक सदस्य बन गए और उन्होंने 1956 में डिग्री प्राप्त की.
सेंट जॉन्स कॉलेज में भगवती को अन्य भारतीय अर्थशास्त्रियों ने भी प्रभावित किया, जिनमें सर पार्थ दास गुप्ता और भारत के प्रधानमंत्री मनमोहन सिंह भी शामिल थे। 
उन्होंने 1967 में मैसाचुसेट्स इंस्टीट्यूट ऑफ़ टेक्नोलॉजी से पीएच. डी.(Ph.D.) की डिग्री प्राप्त की. भगवती ने पद्मा देसाई से विवाह किया। वे भी कोलम्बिया में अर्थशास्त्री हैं और रुसी विशेषज्ञ हैं। उनकी एक बेटी है। वे भारत के पूर्व मुख्य न्यायाधीश पी. एन. भगवती और एक प्रख्यात न्यूरोसर्जन एस. एन. भगवती के भाई हैं। भगवती और देसाई का 1970 का संयुक्त ओईसीडी (OECD) अध्ययन, इन्डियाः प्लानिंग फॉर इन्डस्ट्रिअलाईज़ेशन (भारत: औद्योगीकरण के लिए नियोजन) उनके समय का उल्लेखनीय योगदान है। 
भगवती एक लोकतंत्रवादी हैं।

कैरियर

भगवती ने 2001 में विश्व व्यापार संगठन के बाहरी सलाहकार के रूप में काम किया, 2000 में संयुक्त राष्ट्र में एक विशेष नीति सलाहकार के रूप में काम किया और 1991 से 1993 तक व्यापार और शुल्क पर सामान्य करार के महानिदेशक के अर्थशास्त्र नीति सलाहकार के रूप में काम किया। 1968 से 1980 तक, भगवती ने मैसाचुसेट्स इंस्टीट्यूट ऑफ टैक्नोलॉजी में अर्थशास्त्र के प्रोफेसर के रूप में काम किया।  भगवती वर्तमान में ह्यूमन राइट्स वॉच (एशिया) के अकादमिक सलाहकार बोर्ड में और द सेंटर फॉर सिविल सोसाइटी के बोर्ड ऑफ़ स्कॉलर्स में काम कर रहे हैं। वह विदेश संबंध परिषद में एक वरिष्ठ सदस्य हैं।
2000 में, भगवती ने संयुक्त राज्य अमेरिका के सुप्रीम कोर्ट के साथ, अमेरिकन एंटरप्राइज इंस्टीट्यूट के द्वारा संयोजित, एक सौहार्दपूर्ण ब्रीफिंग पर हस्ताक्षर किए थे, जो इस बात पर ज़ोर दे रहा था कि पूर्व नियमों के विपरीत, पर्यावरण संरक्षण एजेंसी को पर्यावरणीय मानकों की स्थापना करते वक्त विनियमनों की लागत को ध्यान में रखना चाहिए. 
जनवरी 2004 में, भगवती ने एक पुस्तक इन डिफेन्स ऑफ़ ग्लोबलाइजेशन (In Defense of Globalization) प्रकाशित की, जिसमें वे तर्क देते हैं "इस प्रक्रिया (ग्लोबलाइजेशन या वैश्वीकरण का) के पास एक मानव-चेहरा जरूर है, परन्तु हमें इस चेहरे को अधिक स्वीकार्य बनाने की आवश्यकता है।"
मई 2004 में, भगवती उन विशेषज्ञों में से एक थे जिन्होंने कोपेनहेगन सहमति (Copenhagen Consensus) परियोजना में हिस्सा लिया। 
2006 में, भगवती उन प्रभावी व्यक्तियों के समूह के एक सदस्य थे, जिन्होंने यूएनसीटीएडी (UNCTAD) के कार्य की समीक्षा की. 2010 के प्रारंभ में, भगवती प्रवासी अधिकारों की इंस्टीट्यूट, सिअंजुर-इंडोनेशिया के सलाहकार बोर्ड में शामिल हो गए। <http://imr.or.id>
घर (1978 फ़िल्म)

संक्षेप

विकास चन्द्रा (विनोद मेहरा) और आरती (रेखा) ने हाल ही में शादी की है, और वे अपने नए घर में चले जाते हैं। एक दिन वे एक स्थानीय सिनेमा में देर रात को फिल्म देखने के लिए निकल पड़ते हैं। आधी रात के बाद फिल्म समाप्त हो जाती है, और इस समय कोई टैक्सी नहीं मिलने के कारण, वे पैदल घर जाने का फैसला करते हैं। रास्ते में वे अचानक चार आदमियों से भिड़ जाते हैं, जो विकास के साथ मारपीट करते हैं, जिससे वह बेहोश हो जाता है और वो जबरन आरती को अपने साथ ले जाते हैं। 
जब विकास को होश आता है तो वह खुद को सिर के घाव के साथ अस्पताल में पाता है। उसे सूचित किया जाता है कि सामूहिक बलात्कार और मारपीट के बाद आरती उसी अस्पताल में है। यह घटना मीडिया में सुर्खियाँ बन जाती है, और अपने चुनाव अभियान के दौरान नेताओं द्वारा चर्चा का विषय भी है। इस घटना से विकास खुद को हतप्रभ महसूस करता है, और आगे क्या करना है, यह नहीं जानता। दूसरी ओर, आरती को गहरा आघात पहुँचा है, और अब वह किसी भी पुरुष पर भरोसा करने में असमर्थ है। अब यह दंपति एक गंभीर संकट का सामना कर रहा है जिससे प्रेमपूर्ण संबंध नहीं बनते हैं, और केवल एक चमत्कार ही उनके विवाहित जीवन में पुरानी चमक वापस ला सकता है।
ऑस्ट्रेलिया राष्ट्रीय पुरुष हॉकी टीम

ऑस्ट्रेलिया के पुरुषों की राष्ट्रीय हॉकी टीम (उपनाम: कुकबुरास), देश की सबसे सफल शीर्ष-स्तरीय खेल टीमों में से एक है। पिछले छह ग्रीष्मकालीन ओलंपिक खेलों (1992-2012) में पदक प्राप्त करने के लिए वे किसी भी खेल में एकमात्र ऑस्ट्रेलियाई टीम हैं। कुकबुरास 1980 से 2012 के बीच हर ओलंपिक में शीर्ष चार में स्थित थे; 2016 में, कुकबुरास छठे स्थान पर थे। उन्होंने 1986, 2010 और 2014 में हॉकी विश्वकप भी जीता है।
उनकी बारहमासी प्रतिस्पर्धा के बावजूद कुकबुरास का ओलंपिक में स्वर्ण पदक जीतने में असमर्थ रहा है, जिसे ऑस्ट्रेलियाई हॉकी समुदाय ने किसी "अभिशाप" से पीड़ित होने जैसा मानते थे, जोकि आखिरकार 2004 में एथेंस में जीत के साथ टूट गया।

इतिहास

ऑस्ट्रेलिया की पहली पुरुष टीम ने 1922 में अपना पहला अंतरराष्ट्रीय मैच में खेला था।
कराची में आयोजित 1983 विश्व चैंपियनशिप, राष्ट्रीय टीम द्वारा जीती पहली बड़ी प्रतियोगिता थी।
जुरैसिक कल्प

मध्यजीवी महाकल्प (Mesozoic era) के अंर्तगत तीन कल्प हैं, जिनमें जुरैसिक का स्थान मध्य में है। ब्रौंन्यार (Brongniart) ने सन्‌ 1829 में आल्प्स पर्वत की जुरा पर्वत श्रेणी के आधार पर इस प्रणाली का नाम जुरैसिक (Jurassic) रखा। विश्व के स्तरशैल विद्या (stratigraphy) में इस प्रणाली का विशेष महत्व है, क्योंकि इसी के आधार पर विलियम स्मिथ ने, जो स्तरशैल विद्या के प्रणेता कहे जाते हैं, इस विद्या के अधिनियमों का निर्माण किया था।

जुरैसिक कल्प में पृथ्वी की अवस्था

इस कल्प के प्रारंभ में बने सागरीय अतुल निक्षेपों से यह पता लगता है कि उस समय पृथ्वी का धरातल शांत था। परंतु जुरैसिक कल्प के अपराह्न में अनेक स्थानों पर समुद्री अतिक्रमणों के लक्षण व्यापक रूप से मिलते हैं। इनसे विदित होता है कि उस समय पृथ्वी पर अनेक विक्षोभ हुए, जिनके फलस्वरूप पृथ्वी के जल और स्थल के वितरण में भी परिवर्तन आए। इस युग में पृथ्वी का उत्तरी मध्यवर्ती एवं दक्षिणी भाग जलमग्न था। शेष भाग सूखा था। उत्तरी समुद्र उत्तरी अमरीका एवं ग्रीनलैंड के उत्तर से लेकर वर्तमान आर्कटिक सागर और साइबीरिया तक फैला था। यूरैल पर्वत के पश्चिमी भूभाग से इस समुद्र की एक शाखा इसको उस समय के भूमध्य सागर से मिलाती थी। वर्तमान भूमध्यसागर के विस्तार की तुलना में उस समय का समुद्र बहुत विशाल था और यथार्थ रूप से सारी पृथ्वी को घेरे था। इस सागर को टेथिस सागर कहते हैं। दक्षिणी समुद्र आस्ट्रेलिया महाद्वीप के दक्षिण से होता हुआ दक्षिणी अमरीका के दक्षिणी प्रदेश तक फैला हुआ था। विद्वानों का अनुमान है कि भारत के उत्तरी प्रदेश से लेकर उत्तरी बर्मा, हिंदचीन एवं फिलिपीन से होता हुआ टेथिस सागर का ही एक भाग दक्षिणी सागर बनाता था।

विस्तार

15 करोड़ वर्ष पुराने ये शैल समूह मुख्य रूप से यूरोप, दक्षिणी-पूर्वी इंग्लैंड, उत्तरी अमरीका के पश्चिमी भाग, एशिया माइनर, हिमालय प्रदेश, उत्तरी बर्मा और अफ्रीका के पूर्वी तट पर मिलते हैं। इसके अतिरिक्त पश्चिमी आस्ट्रेलिया, न्यूज़ीलैंड, दक्षिणी अमरीका एवं साइबीरिया में भी इस युग के शैल पाए जाते हैं। भारत में जुरैसिक प्रणाली के शैल उत्तर में स्पिटी, कश्मीर, हजारा, शिमलागढ़वाल और एवरेस्ट प्रदेश में पाए जाते हैं। इस युग के अपराह्न में हुए समुद्री अतिक्रमण के फलस्वरूप भारत के पश्चिमी भागों में भी जुरैसिक शिलाएँ पाई जाती हैं। ऐसा अनुमान है कि टेनिस जलसमूह की ही एक शाखा सॉल्टरेंज (पाकिस्तान) एवं बलूचिस्तान से होती हुई कच्छ और पश्चिमी राजस्थान तक खाड़ी के रूप में आई थी। भारत के स्तरशैल विद्या में कच्छ की जुरैसिक शिलाओं का स्थान महत्वपूर्ण है, क्योंकि इनमें पाए जानेवाले जीव-अवशेष इतने अधिक और विभिन्न वर्गों के हैं कि उनसे जीवों के विकास पर बहुत प्रकाश पड़ता है।

जुरैसिक कल्प के जीवजंतु और वनस्पति

इस युग के जीवों में एमोनायड वर्ग के जीवों का स्थान अत्यंत महत्वपूर्ण हैं। इन्हीं के आधार पर इस युग के शैलसमूहों का वर्गीकरण ओपेल (Opell) ने पहले पहल किया था। इस युग के अन्य जीवों में बेलेम्नाइट्स (belemnites), ब्रैकिओपोडा (brachiopods), एकिनॉयड्स (echinoids) और प्रवाल (corals) विशेष रूप से उल्लेखनीय हैं। रीढ़धारी जीवों में सरीसृप (reptiles) इतने विशालकाय और अधिक थे कि आकाश, धरातल एवं जल सभी स्थानों में इनकी प्रधानता थी। इसी युग में प्रथम पक्षी के अवशेष मिलते हैं।
इस युग की वनस्पतियों में साइकैड (cycads), कोनिफ़र (conifers) और फर्न (fern) वर्ग के पौधों का बाहुल्य सारे संसार में था।
जुरैसिक कल्प में वन अक्षारजलीय निक्षेप भारत में गोंडवाना प्रणाली के अंतर्गत मिलते हैं। इस युग के अंत में पूर्वी भारत में राजमहल (बिहार) जिले में आग्नेय अंतर्भेदन होने के भी प्रमाण मिलते हैं।
भारतीय प्रौद्योगिकी संस्थान पटना

पाठ्यक्रम

इस संस्थान में इलेक्ट्रिकल, मैकेनिकल और कंप्यूटर साइंस की पढ़ाई होती है। भारतीय प्रौद्योगिकी संस्थान, गुवाहाटी के आठ प्रोफेसर यहाँ पढ़ाते हैं। नए स्थापित आठ संस्थानो में पटना पहला संस्थान है जिसने डॉक्टरेट का पाठ्यक्रम भी प्रारम्भ किया है। यहाँ कम्प्यूटर विज्ञान, इलेक्ट्रिक इंजीनियरिंग, मैकेनिकल इंजीनियरिंग, भौतिक विज्ञान, रसायन शास्त्र ,कला एवं सामाजिक विज्ञान में डॉक्टरेट पाठ्यक्रम संचालित होते है।

छात्र व विभाग

भारतीय प्रौद्योगिकी संस्थान पटना में 120 सीट है जिसमे 109 छात्रों का नामांकन किया गया है। आई.आई.टी. पटना के निदेशक प्रो. अनिल के. भौमिक है।

प्रौद्योगिकी संस्थान (संशोधन) विधेयक 2010

आईआईटी पटना के भारतीय प्रौद्योगिकी संस्थान (आईआईटी) का दर्जा देने के लिए सरकार ने लोकसभा में प्रौद्योगिकी संस्थान (संशोधन) विधेयक 2010 प्रस्तुत किया था। सरकार द्वारा गठित विशेषज्ञ एक समिति ने बनारस हिन्दू विश्वविद्यालय सहित अन्य संस्थानों को खोलने की सिफारिश की थी। ये संस्थान पटना बिहार, मंडी (हिमाचल प्रदेश), रोपड़ (पंजाब), जोधपुर (राजस्थान), गांधीनगर (गुजरात), हैदराबाद (आंध्रप्रदेश),इंदौर (मध्यप्रदेश) और भुवनेश्वर (उड़ीसा) में खोले गए हैं।
छल्ला (लोकगीत)

छल्ला एक प्रसिद्ध पंजाबी लोकगीत है। वर्तमान भारत-पाक सीमा के दोनों ओर के पंजाब में कई गायकों ने कई अवसरों पर यह गीत गाया है और इसके कई संस्करण प्रसिद्ध हैं। भारतीय पंजाब में १९८६ में आई पंजाबी फ़िल्म लौंग दा लिश्कारा में जगजीत सिंह द्वारा संगीतबद्ध गुरदास मान द्वारा गाया गया संस्करण बहुत प्रसिद्ध हुआ।
शाहरुख खान अभिनीत हिन्दी फ़िल्म जब तक है जान में रब्बी शेरगिल ने छल्ला गाया। इस गाने का वीडियो 1 अक्टूबर 2012 को रिलीज़ किया गया और पहले ही दिन इसके दर्शकों का आँकड़ा दस लाख को पार कर गया। इसे उस वर्ष के फ़िल्मफ़ेअर अवार्ड्स में सर्वश्रेष्ठ गीत का पुरस्कार भी मिला।
2010 में रिलीज हुई इमरान हाशमी अभिनीत फिल्म क्रुक में इस गीत का प्रवासी भारतीय संस्करण छल्ला इंडिया तों आया प्रस्तुत किया गया। इसे बब्बू मान व सुज़ैन डिमेलो ने स्वर दिए। इस गीत को पंजाबी म्यूज़िक अवार्ड्स में उस वर्ष का हिंदी फिल्मों में सर्वश्रेष्ठ पंजाबी गीत का पुरस्कार दिया गया। यह बब्बल राय के गीत ऑस्ट्रेलियन छल्ला का ही परिवर्धित संस्करण था।
निरमित्र

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)